b'\n_START_ARTICLE_\nPiridoksinas\n_START_SECTION_\n\xc5\xa0altiniai\n_START_PARAGRAPH_\nPiridoksolio ir piridoksamino yra daugelyje produkt\xc5\xb3, nedideliais kiekiais \xe2\x80\x93 kiau\xc5\xa1iniuose, vi\xc5\xa1tienoje, kiaulienoje, kepenyse. Piridoksalio daugiau augaliniame maiste: sojos pupel\xc4\x97se, \xc5\xbeirniuose, kvie\xc4\x8diuose, rie\xc5\xa1utuose.\n_START_SECTION_\nSavyb\xc4\x97s\n_START_PARAGRAPH_\nPiridoksinas tirpsta vandenyje, kepenyse paver\xc4\x8diamas piridoksal-5-fosfatu.\n_START_SECTION_\nPoveikis\n_START_PARAGRAPH_\nVitaminas B\xe2\x82\x86 dalyvauja baltym\xc5\xb3 ir aminor\xc5\xabg\xc5\xa1\xc4\x8di\xc5\xb3 apykaitoje, hormon\xc5\xb3, raudon\xc5\xb3j\xc5\xb3 kraujo k\xc5\xabneli\xc5\xb3 gamyboje, reguliuoja l\xc4\x85steli\xc5\xb3 dauginim\xc4\x85si bei diferenciacij\xc4\x85, stiprina imunin\xc4\x99 sistem\xc4\x85.\n_START_SECTION_\nPoreikis\n_START_PARAGRAPH_\nReikia vidutini\xc5\xa1kai 1,8-2,2 mg per dien\xc4\x85. Daugiau reikia vartojant kontraceptinius preparatus, antibiotikus, vaistus nuo depresijos, taip pat sportininkams, vartojantiems baltyming\xc4\x85 maist\xc4\x85._NEWLINE_Piridoksinas su folio r\xc5\xabg\xc5\xa1timi yra svarbiausi vitaminai n\xc4\x97\xc5\xa1tumo metu, \xc5\xbeindant.\n_START_SECTION_\nTr\xc5\xabkumas\n_START_PARAGRAPH_\nPiridoksino tr\xc5\xabksta retai, d\xc4\x97l stokos gali pakisti oda, atsirasti nuovargis, susilpn\xc4\x97ti imunitetas. Kai yra didelis tr\xc5\xabkumas, sutrikdomos kepen\xc5\xb3 ir nerv\xc5\xb3 sistemos funkcijos, kalcio, magnio ir fosforo panaudojimas._NEWLINE_Menstruacij\xc5\xb3 metu d\xc4\x97l piridoksino tr\xc5\xabkumo nereguliariai kraujuojama, atsiranda spuog\xc5\xb3. Nema\xc5\xbeai n\xc4\x97\xc5\xa1\xc4\x8di\xc5\xb3j\xc5\xb3 d\xc4\x97l jo tr\xc5\xabkumo pykina, atsiranda edem\xc5\xb3._NEWLINE_Moterims, daug met\xc5\xb3 vartojan\xc4\x8dioms kontraceptinius preparatus, gali tr\xc5\xabkti vitamino B6. \xc5\xa0iluma apdorojant maist\xc4\x85, vidutini\xc5\xa1kai 20-35 procentai \xc5\xa1io vitamino suyra.'